section_heading: Ponovno okupljanje, Colored Sands i Pleiades' Dust (2008. – danas)
paragraph_text: U prosincu 2008. na internetu se pojavila Gorgutsova demosnimka (na kojoj je prisutna gitara s programiranim bubnjevima), a sam je Lemay potvrdio da će se sastav ponovno okupiti s glazbenicima Colinom Marstonom, Kevinom Hufnagelom i Johnom Longstrethom.<ref> Dok je nova postava skupine počela nastupati uživo i skladati nove pjesme, Lemay je izjavio da će snimanje početi "krajem jeseni" 2010. i da će album biti objavljen 2011. U svibnju 2012. Steeve Hurdle preminuo je nakon postoperativnih komplikacija.<ref> Objava albuma odgođena je zbog pravnih problema povezanih s prethodnim ugovorom grupe s Olympic Recordsom. Century Media Records preuzeo je vlast nad Olympicom i Lemay je želio pregovarati o ugovoru. "Pristali su, ali na koncu se nismo slagali i zaključili smo da bi bilo bolje da svatko pođe svojim putem. Raskidanje ugovora bio je vrlo složen pravni postupak i koštao nas je mnogo vremena."